Oficiālais Vēstnesis L 324 , 11/12/2003 Lpp. 0011 - 0013



Komisijas Regula (EK) Nr. 2154/2003 (2003. gada 10. decembris), ar ko pagaidām dzīvnieku barībā atļauj izmantot dažus mikroorganismus (Enterococcus faecium un Lactobacillus acidophilus) (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Komisijas Direktīvu 2003/7/EK [2], un jo īpaši tās 3. pantu un 9.e panta 1. punktu, tā kā: (1) Direktīva 70/524/EEK nosaka, ka piedevas nedrīkst laist apritē, ja Kopiena nav devusi atļauju. (2) Attiecībā uz Direktīvas 70/524/EEK C pielikuma II daļā minētajām piedevām, tostarp mikroorganismiem, jaunas piedevas izmantošanai vai jau atļautas piedevas jaunam izmantošanas veidam dzīvnieku barībā var tikt dota pagaidu atļauja, ja tiek izpildīti minētajā direktīvā paredzētie nosacījumi un ja, ņemot vērā pieejamos rezultātus, ir pamats uzskatīt, ka, izmantojot to dzīvnieku ēdināšanā, tā iedarbojas kādā no minētās direktīvas 2. panta a) punktā minētajiem veidiem. Šādas pagaidu atļaujas var dot uz laiku, kas nepārsniedz četrus gadus. (3) Attiecībā uz šīs regulas pielikumā minētajiem mikroorganismiem iesniegto atļaujas pieteikumu novērtējums liecina, ka Direktīvas 70/524/EEK 9.e panta 1. punktā minētie nosacījumi ir izpildīti. (4) Ar Komisijas Regulu (EK) Nr. 666/2003/EK [3] jau uz četriem gadiem ir atļauta Enterococcus faecium izmantošana sivēnu un gaļas cūku barošanai. (5) Ir iesniegti jauni dati, lai pamatotu pieteikumu Enterococcus faecium izmantošanas atļaujas attiecināšanai uz sivēnmātēm. (6) Ir iesniegti dati, lai pamatotu pieteikumu par jaunas piedevas Lactobacillus acidophilus izmantošanu dējējvistu barošanā. (7) Lactobacillus acidophilus izmantošana dējējvistu barošanā un Enterococcus faecium izmantošana sivēnmāšu barošanā, kā noteikts pielikumā, tādēļ ir pagaidām jāatļauj uz četriem gadiem un jāiekļauj apstiprināto piedevu saraksta 4. nodaļā. (8) Dzīvnieku ēdināšanas zinātniskā komiteja ir sniegusi labvēlīgu atzinumu par šo mikroorganismu izmantošanas drošumu atbilstoši šīs regulas pielikumā izklāstītajiem nosacījumiem. (9) Pieteikumu novērtējums liecina, ka ir nepieciešamas dažas procedūras, lai aizsargātu darbiniekus no pielikumā minēto piedevu iedarbības. Šādu aizsardzību tomēr nodrošina, piemērojot Padomes 1989. gada 12. jūnija Direktīvu 89/391/EEK par tādu pasākumu ieviešanu, kas uzlabo darbinieku drošību un veselības aizsardzību darbā [4], kurā grozījumi izdarīti ar Regulu (EK) Nr. 1882/2003 [5]. (10) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO REGULU. 1. pants Piedevas, kas pieder pielikumā minētajai "mikroorganismu" grupai, ir atļauts izmantot kā piedevas dzīvnieku barībā, ievērojot pielikumā paredzētos nosacījumus. 2. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 10. decembrī Komisijas vārdā — Komisijas loceklis David Byrne [1] OV L 270, 14.12.1970., 1. lpp. [2] OV L 22, 25.1.2003., 28. lpp. [3] OV L 96, 12.4.2003., 11. lpp. [4] OV L 183, 29.6.1989., 1. lpp. [5] OV L 284, 31.10.2003., 1. lpp. -------------------------------------------------- PIELIKUMS Nr. (vai EK Nr.) | Piedeva | Ķīmiskā formula un apraksts | Dzīvnieku suga vai kategorija | Maksimālais vecums | Minimālais saturs | Maksimālais saturs | Citi noteikumi | Atļaujas termiņa beigas | KVV/kg kompleksās lopbarības | KVV/kg kompleksās lopbarības | Mikroorganismi 22 | Enterococcus faecium DSM7 134 | Enterococcus faecium preparāts, kas satur ne mazāk kā: pulveris: 1 × 1010 KVV/g piedevas granulas (mikroiekapsulētas): 1 × 1010 KVV/g piedevas | Sivēnmātes | – | 0,5 × 109 | 1 × 109 | Izmantošanas norādījumos jānorāda piedevas un premiksa uzglabāšanas temperatūra, glabāšanas laiks un stabilitāte pēc granulēšanas Sivēnmātes 25 dienas pirms atnešanās un laktācijas laikā | 14.12.2007 | 23 | Lactobacillus acidophilus D2/CSL CECT4 529 | Lactobacillus acidophilus sagatavošana, kas satur vismaz: 50 × 109 KVV/g piedevas | Dējējvistas | – | 1 × 109 | 1 × 109 | Piedevas un premiksa izmantošanas norādījumos jānorāda uzglabāšanas temperatūra, uzglabāšanas laiks un stabilitāte pēc granulēšanas | 14.12.2007 | --------------------------------------------------